laion/Wikipedia-Exotic huggingface dataset:
Tobias Grünenfelder

Tobias Grünenfelder (sündinud 27. novembril 1977) on Šveitsi mäesuusataja. Grünenfelder osales esimest korda maailma karikasarjas 5. jaanuaril 1997 Kranjska Gora etapil suurslaalomis. Esimese võidu MK-võistluste arvestuses sai ta 2010.–2011. aasta maailma karikasarja Lake Louise'i etapil 28. novembril 2010 ülisuurslaalomis. Maailmameistrivõistlustel on Grünenfelderi parim koht olnud 2003. aasta MM-il Sankt Moritzis suurslaalomis saadud 18. koht. Ta on osalenud ka kolmedel olümpiamängudel. Parimaks olümpiatulemuseks on tal 2010. aasta taliolümpiamängudel Vancouveris ülisuurslaalomis saadud 9. koht. Tobias Grünenfelder on osalenud (seisuga 29. jaanuar 2011) 189 MK-etapil ja jõudnud poodiumile 5 korda, millest 1 korral kõige kõrgemale astmele. Tobias Grünenfelderi koduleht Tobias Grünenfelder FIS-i kodulehel (inglise)
Matemaatikafilosoofia

Matemaatikafilosoofia on filosoofia haru, mis tegeleb matemaatika filosoofiliste (ontoloogiliste ja epistemoloogiliste) probleemidega. Kuigi matemaatika on teadusharu, eristatakse matemaatikafilosoofiat tavaliselt teadusfilosoofiast, kuivõrd teadusfilosoofia tegeleb empiiriliste teaduste, eriti loodusteaduste filosoofiliste probleemidega, matemaatika aga erineb nendest nii oma objektide poolest (neid peetakse tavaliselt abstraktseteks objektideks, kuigi matemaatikafilosoofia pakub ka teistsuguseid ontoloogilisi tõlgendusi) kui ka oma tunnetusviisi poolest (laias laastus on matemaatika tunnetusmeetodiks induktsiooni asemel deduktsioon). Nõnda on ka matemaatika filosoofilised probleemid erinevad empiiriliste teaduste omadest. Mõnikord siiski laiendatakse teadusfilosoofia mõistet ka matemaatikafilosoofiale. Matemaatikafilosoofia on osalt läbi põimunud matemaatika alustega, mis kujutavad endast matemaatika filosoofiliste probleemide lahendamist matemaatiliste meetoditega (matemaatilise loogika abil) ning kuuluvad seetõttu pigem matemaatika valda. Platonism Sissekanne Stanfordi filosoofiaentsüklopeedias, autor Leon Horsten
Buxhoevedeni Rist

Buxhoevedeni Rist on Volker von Buxhoevedeni poolt 27. oktoobril 2008 kodanikualgatuse korras asutatud aumärk, mida antakse välja Liivimaa (Riia) piiskopi Albert von Buxhoevedeni (u 1165 – 1229) mälestuseks. Aumärgi asutamine oli suhtekorralduslikult halvasti ette valmistatud, mistõttu see sai laiema avalikkuse silmis algusest peale valdavalt negatiivse suhtumise osaliseks[viide?]. Seni väga piiratud hulgal välja antud aumärgi mõistlikkust on seatud selle kriitikute poolt kahtluse alla põhjendusel, et piiskop Albert oli Liivimaa ja Eestimaa vallutamise ja ristiusustamise peaorganisaator[viide?]. Katsed selle aumärgi mainet parandada on seni osutunud edutuks. Priit Herodes Philippe Jourdan Toomas Peek Peep Pillak Vello Salo Tiit Salumäe Jaan Tamm Urmas Viilma Buxhoeveden Lehte Ilves "Rist kinnitab Eesti Euroopa külge" Lääne Elu Eesti Muinsuskaitse Seltsi selgitus "Piiskop Alberti mälestuseks hakatakse aumärki välja andma" Postimees, 27. oktoober 2008 Erkki Bahovski "Vabastaja Albert" Postimees, 28. oktoober 2008 Peep Pillak "Buxhoevedeni Rist Vello Salole" Eesti Elu, 1. august 2010
Concepción

Concepción on linn Tšiili keskosas, Bío-Bío piirkonna ja Concepcióni provintsi keskus. Linnas on Bío-Bío Ülikool. Gran Concepción Concepcióni valla koduleht (hispaania keeles)
Chris Bosh

Christopher Wesson Bosh (sündinud 24. märtsil 1984 Dallases) on USA endine elukutseline korvpallur, kes mängis korvpalliliigas NBA kokku 13 hooaega. Bosh tuli kahekordseks NBA meistriks ja USA koondisega 2008. aastal olümpiavõitjaks. Chris Bosh valiti 2003. aasta draft'i neljanda valikuna (pärast LeBron Jamesi, Carmelo Anthonyt ja enne Dwyane Wade'i) meeskonda Toronto Raptors, kus temast sai meeskonna liider. Torontos kokku seitse hooaega mänginud Bosh tõi parimal, 2009/10. hooajal keskmiselt 24 punkti ja 10,8 lauapalli mängus. 2010. aastal siirdus Bosh vabaagendina Miami Heati, kus ühendas jõud LeBron Jamesi ja Dwyane Wade'iga. Üheskoos võideti kaks NBA meistritiitlit, kui 2012. aastal alistati NBA finaalis 4 : 1 Oklahoma City Thunder ja aasta hiljem 4 : 3 San Antonio Spurs. Heat jõudis NBA finaali ka 2011. ja 2014. aastal, kuid siis kaotati vastavalt 2 : 4 Dallas Mavericksile ja 1 : 4 Spursile. 21. veebruaril 2015 avastati Boshi kopsust ohtlik tromb, mis lõpetas tema hooaja. Sama mure valmistas Boshile muret ka järgmisel hooajal, mistõttu pidi ta taas mänge vahele jätma. 2016. aasta sügisel ei läbinud Bosh sama probleemi tõttu hooajaeelset tervisekontrolli ja tal ei lubatud enam NBA-s mängida. Bosh lõpetas ametlikult karjääri 26. märtsil 2019, kui Heat tõmbas austusavaldusena lae alla tema särgi numbriga 1. 2-kordne NBA meister (2012, 2013) 11 korda valitud NBA tähtede mängule (2006–2016) NBA sümboolne teine viisik (2007) NBA uustulnukate esiviisik (2004) 2008. aastal võitis Bosh USA korvpallimeeskonna koosseisus kuldmedali Pekingi olümpiamängudelt. NBA korvpallitäht on sunnitud haiguse tõttu karjääri lõpetama. Delfi Sport. Vaadatud 14.02.2021.  Chris Bosh – pildid, videod ja helifailid Wikimedia Commonsis Chris Bosh – NBA.com Chris Bosh – Basketball-Reference.com
Celtic FC

Celtic FC on Šotimaa jalgpalliklubi, mille kodulinn on Glasgow. Celtci mängib Šotimaa jalgpalli kõrgliigas Scottish Premiershipis. Celtic FC asutati 1887. aastal. Klubi on aastate jooksul tulnud 50 korda Šotimaa meistriks ning võitnud 41 Scottish Cupi ja 19 Scottish League Cupi. Celtic FC on ainuke Šotimaa klubi, mis on võitnud UEFA Meistrite karikavõistlused. Võit tuli 1967. aastal, kui finaalis võideti tulemusega 2:1 Itaalia klubi Milano Internazionale. See oli ühtlasi Suurbritannia klubide esimene võit Euroopa karikasarjas. Klubi peamine konkurent on samuti Glasgow's tegutsev Rangers FC. Celticu ja Rangersi vaheline rivaliteet on tuntud nime Old Firm all. Celticu kodustaadion on Celtic Park, mis on suurim staadion Šotimaal. See mahutab üle 60 000 pealtvaatajat. Klubi traditsioonilised värvid on valge ja roheline. Seisuga 16. juuli 2021 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Šotimaa meister: Võidud (54): 1892–93, 1893–94, 1895–96, 1897–98, 1904–05, 1905–06, 1906–07, 1907–08, 1908–09, 1909–10, 1913–14, 1914–15, 1915–16, 1916–17, 1918–19, 1921–22, 1925–26, 1935–36, 1937–38, 1953–54, 1965–66, 1966–67, 1967–68, 1968–69, 1969–70, 1970–71, 1971–72, 1972–73, 1973–74, 1976–77, 1978–79, 1980–81, 1981–82, 1985–86, 1987–88, 1997–98, 2000–01, 2001–02, 2003–04, 2005–06, 2006–07, 2007–08, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019-20, 2021-22, 2022-23, 2023-24 Scottish Cup: Võidud (40): 1891–92, 1898–99, 1899–1900, 1903–04, 1906–07, 1907–08, 1910–11, 1911–12, 1913–14, 1922–23, 1924–25, 1926–27, 1930–31, 1932–33, 1936–37, 1950–51, 1953–54, 1964–65, 1966–67, 1968–69, 1970–71, 1971–72, 1973–74, 1974–75, 1976–77, 1979–80, 1984–85, 1987–88, 1988–89, 1994–95, 2000–01, 2003–04, 2004–05, 2006–07, 2010–11, 2012–13, 2016–17, 2017–18, 2018–19, 2019–20 Scottish League Cup: Võidud (19): 1956–57, 1957–58, 1965–66, 1966–67, 1967–68, 1968–69, 1969–70, 1974–75, 1982–83, 1997–98, 1999–2000, 2000–01, 2005–06, 2008–09, 2014–15, 2016–17, 2017–18, 2018–19, 2019–20 Euroopa karikas: Võidud (1): 1967 Teised kohad (1): 1970 UEFA karikas: Teised kohad (1): 2003 "Celtic FC First Team Squad". Celtic FC. Koduleht
Rahvameditsiin

Rahvameditsiin (ka: pärimusmeditsiin, etnomeditsiin) on pärimus- ja kogemuspõhiste ravi- ja tervishoiuvõtete kogum[viide?]. Arenenud kultuuriga ühiskonnas vastandatakse rahvameditsiinile professionaalset ehk tõenduspõhist meditsiini. Professionaalne meditsiin rahvameditsiini kas ei tunnusta või tunnustab mööndustega. Rahvameditsiinis on suur tähtsus olnud loomulikel raviviisidel, sealhulgas ravimtaimede kasutamisel. Rahvameditsiin on suurel määral kultuurispetsiifiline. Loodusravi http://www.folklore.ee/pubte/rahvaarstid/1.html (vaadatud 01.08.2013) Rahvameditsiin Eestis 19. sajandi II poolel ja 20. sajandil, Eesti Kirjandusmuuseumi etnoloogia osakonna kodulehel Rahvameditsiin vanal Võrumaal Eesti vaimse kultuuripärandi nimistu
1443

1443. aasta Sajandid: 14. sajand - 15. sajand - 16. sajand Aastakümned: 1390. aastad 1400. aastad 1410. aastad 1420. aastad 1430. aastad - 1440. aastad - 1450. aastad 1460. aastad 1470. aastad 1480. aastad 1490. aastad Aastad: 1438 1439 1440 1441 1442 - 1443 - 1444 1445 1446 1447 1448 ... ... ... ...
Suu

Suu (ladina os) on paljudel loomadel peas asuv ava, suuõõne osa, millega algab seedekulgla. Suu kaudu võetakse organismi toit. Suus võivad asuda hambad ja keel. Suu eesservadel võivad olla huuled. Madude suus paiknevad kaheharuline keel ja hambad (sh mürgihambad), seetõttu ei soovitata elavate madude suud uurima hakata. Madude suud piiravad mokad (labium oris): ülamokk (labium superius) ja alamokk (labium inferius) mis on kaetud vastavate soomustega. Osade madude suu võib alalõualuu näokolju eesosa venivate sidemete tõttu väga suureks osutuda, kuid suud kasutavad maod valdavalt saakloomade alla neelamisel. Kirjanduslikes allikates mainitakse, et värskelt einestanud hiidanakonda suu lehkab hirmuäratavalt. Varasematel aegadel üsna laialdaselt levinud müüt justkui kaitseksid emased maod maopoegi vaenlaste eest neid alla neelates ja kui oht möödas, neid suu kaudu uuesti loodusesse lahti päästes ei ole tänapäeva uurijate poolt kinnitust leidnud. Uskumus võis alguse saada asjaolust, et osad emased maod on ovipaarsed ja teised vivipaarsed. Suul eristatakse: ülamokka (labium superius) ja alamokka (labium inferius) ning suupilu (rima oris) nende vahel. Inimestel on suu huultega piiratud ava, mis paikneb suuõõnes. Lisaks toitumisele osaleb inimeste suu koos häälekurdudega ka rääkimisel ja laulmisel jm. oraalseks Suised Laurence Monroe Klauber,Rattlesnakes: Their Habits, Life Histories, and Influence on Mankind, Volume 1, lk 1276 - 1279, 1984, University of California Press, Google'i raamat veebiversioon (vaadatud 12.01.2014) (inglise keeles) Enn Ernits, Esta Nahkur, Koduloomade anatoomia, Eesti Maaülikool, Tartu, Halo Kirjastus, lk 127, 2013, ISBN 978-9949-426-28-8. "Meditsiinisõnastik" 740:2004.
Pea

Pea on loomadel kehaosa, mis asub keha eesotsas (või ülaotsas). Peas on tavaliselt suu ja silmad. Peas võivad olla näiteks nina, kõrvad ja peaaju. Lülijalgsetel on muu hulgas tundlad. Pead võib muust kehast eraldada kael. Selgroogsetel kaitseb peaaju kolju. Fülogeneetilist protsessi, mille käigus looma eesotsa moodustub kindel piirkond, kuhu kogunevad meeleelundid, suuava ja kesknärvisüsteem, nimetatakse tsefalisatsiooniks. Sessiilsetel või radiaalsümmeetrilistel loomadel, nagu käsnadel ja paljudel ainuõõssetel või okasnahksetel sageli puudub määratletud eesots ja seega neil pole ka pead. Koos eelistatud kulgemissuuna ja aktiivse toitumise väljakujunemisega tekkis siis kehaots, mis puutub uute keskkonnaärritajate esimesena kokku, nii et mitmesuguste meeleelundite kogunemine sellesse otsa tõi kaasa evolutsioonilise eelise. Pea selles mõttes on olemas mõnedel ainuõõssetel (nagu hüdradel) ja enamikul kahekülgsetel. Selgelt eristuv pea esineb eelkõige limustel, lülijalgsetel ja selgroogsetel. Lisaks meeleelundite koondumisele on peapiirkonda koondunud sageli ka ümbrusega manipuleerimise võimalused, nagu riistad toidu vastuvõtmiseks ja peenendamiseks. pearindmik
1444

1444. aasta ◄ | 14. sajand | 15. sajand | 16. sajand | ► ◄ | 1410. aastad | 1420. aastad | 1430. aastad | 1440. aastad | 1450. aastad | 1460. aastad | 1470. aastad | ► ◄◄ | ◄ | 1440 | 1441 | 1442 | 1443 | 1444 | 1445 | 1446 | 1447 | 1448 | ► | ►► 2. märts – Skanderbeg kuulutati Albaania vastupanuliikumise juhiks 16. aprill – Inglismaa ja Prantsusmaa sõlmisid viieks aastaks Tours'i rahu. 10. november – Varna lahingus hukkus Poola ja Ungari kuningas Władysław III (Ulászló I) ning uueks Poola kuningaks sai tema vend Kazimierz IV (ametlikult krooniti alles 1447). Lahingu võitsid türklased, sellega kukkus läbi Lääne-Euroopa viimane katse päästa Bütsantsi Türgi käest. Ungari kuningaks kinnitati Ladislaus Postumus. ... 24. jaanuar – Galeazzo Maria Sforza, Milano hertsog 10. november – Giuliano Cesarini, itaalia kirikutegelane 10. november – Władysław III, Poola ja Ungari kuningas
Hambaarst

Hambaarst ehk stomatoloog on arst, kes ravib hambaid. Stomatolooge õpetatakse Eestis välja Tartu Ülikooli arstiteaduskonnas. Stomatoloog peab tundma ka anestesioloogiat, kuna hammaste ravi juures tuleb ette kohaliku narkoosi vajadus, kui ravi toob kaasa valuaistingu. Kohalikku tuimestust tekitava anesteetikuna kasutatakse tihti artikaiini, mis süstitakse igemesse. Hambaarstiga lähedased ametid on näiteks hambatehnik ja suuhügienist, kellelt võidakse (aga ei pruugita) nõuda madalamat haridustaset kui hambaarstilt. Stomatoloogia Hambaarsti konsultatsioon Hambaravi Anestesioloogia
Astelpaju (perekond)

Astelpaju (Hippophaë) on hõbepuuliste sugukonda kuuluv puittaimede perekond. Astelpaju perekonda kuuluvad 0,5–6 m kõrgused põõsad (Kesk-Aasias võivad mõned liigid kasvada ka kuni 10 m kõrgusteks). Astelpaju põõsas on tihe, oksad jäigad ja astlalised. Lehed võivad olla nii vahelduvad kui ka vastakud, lineaalsed, hõbedas-rohekad, 3–8 cm pikad ja 7 mm laiad. Taimed on kahekojalised. Emastaimed kannavad 6–9 mm läbimõõduga, pehmeid, mahlaseid ja õlirikkaid luuvilju. Perekonda arvatakse kuuluvat seitse liiki, millest kaks on tõenäoliselt hübriidid. Perekonna levila on laialdased alad Euroopas ja Aasias. Kõige arvukam perekonna esindaja on harilik astelpaju (Hippophaë rhamnoides) ja tema kaheksa alamliiki, mis on levinud Euroopa Atlandi ookeani äärsetelt aladelt kuni Loode-Hiinani. Hippophae goniocarpa Hippophae gyantsensis Hippophae litangensis Hippophae neurocarpa Hippophae rhamnoides – harilik astelpaju Hippophae salicifolia – pajulehine astelpaju Hippophae tibetana – tiibeti astelpaju Bartish J. V., Jeppson N., Nybom H., Swenson U. (2002) Phylogeny of Hippophae (Elaeagnaceae) inferred from parsimony analysis of chloroplast DNA and morphology. Systematic Botany 27(1):41–54.
1445

1445. aasta Sajandid: 14. sajand - 15. sajand - 16. sajand Aastakümned: 1390. aastad 1400. aastad 1410. aastad 1420. aastad 1430. aastad - 1440. aastad - 1450. aastad 1460. aastad 1470. aastad 1480. aastad 1490. aastad Aastad: 1440 1441 1442 1443 1444 - 1445 - 1446 1447 1448 1449 1450 ... ... Sandro Botticelli, itaalia maalikunstnik ...
Vikersund

Vikersund on 2500 elanikuga asula Norra edelaosas Vikeni maakonnas Modumi vallas Norra suuruselt viienda järve Tyrifjordeni edelakaldal. Vikersundis asub Vikersundbakkeni lennumägi, kus on peetud suusalennu maailmameistrivõistlusi 1977., 1990., 2000. ja 2012. aastal. Seal toimuvad igal aastal maailma karikasarja etapid suusahüpetes.
Ummagumma

"Ummagumma" on ansambli Pink Floyd 1969. aastal ilmunud topeltalbum. Esimesel plaadil on kontsertlindistused ja teine plaat on stuudios salvestatud. "Astronomy Domine" (Syd Barrett) – 8:29 – 27. aprill 1969 "Careful with That Axe, Eugene" (Roger Waters, Rick Wright, David Gilmour, Nick Mason) – 8:50 – 2. mai 1969 "Set the Controls for the Heart of the Sun" (Waters) – 9:12 – 2. mai 1969 "A Saucerful of Secrets" (Gilmour/Waters/Wright/Mason) – 12:48 – 27. aprill 1969 "Something Else" "Syncopated Pandemonium" "Storm Signal" "Celestial Voices" "Sysyphus" (Wright) – 12:46 Part 1 – 1:08 Part 2 – 3:30 Part 3 – 1:49 Part 4 – 6:59 "Grantchester Meadows" (Waters) – 7:26 "Several Species of Small Furry Animals Gathered Together in a Cave and Grooving with a Pict" (Waters) – 4:59 "The Narrow Way" (Gilmour) – 12:17 Part 1 – 3:27 Part 2 – 2:53 Part 3 – 5:57 "The Grand Vizier's Garden Party" (Mason) – 8:44 Part 1: "Entrance" – 1:00 Part 2: "Entertainment" – 7:06 Part 3: "Exit" – 0:38
Planica

Planica on org ja suusahüppekeskus Alpides Sloveenia loodeosas, Kranjska Gora linna ja talispordikeskuse lähedal. Edelas ulatub org Triglavi rahvuspargi ja Tamari suusakeskuseni. Planica on põhiliselt tuntud suusahüpete võistluspaigana. Planicas asub üks maailma viiest lennumäest. Esimesed suusahüppevõistlused peeti seal juba 1930. aastatel. Suure hüppemäe ehitas Planicasse 1934. aastal Stanko Bloudek. Esimese üle 100-meetrise hüppe Planicas tegi 1936. aastal Josef Bradl. Esimese üle 200-meetrise hüppe tegi lennumäelt 1994. aastal soomlane Toni Nieminen. Norra suusahüppaja Bjørn Einar Romøren hüppas 2005. aastal suusahüppe maailmarekordi 239 meetriga. Samal võistlusel hüppas Janne Ahonen 240-meetrise hüppe, kuid ei suutnud püsti jääda ja seepärast tema tulemust ametlikult rekordina ei kinnitatud. Praegune mäe rekord kuulub 2019. aastast 252,0 meetriga jaapanlase Ryōyū Kobayashi nimele. Seni pikima hüppe sellelt mäelt on sooritanud 2018. aastal Gregor Schlierenzauer, kes hüppas kvalifikatsioonis 253,5 m, kuid puudutas maandumisel kätega maaad. Planica koduleht
1446

1446. aasta Sajandid: 14. sajand - 15. sajand - 16. sajand Aastakümned: 1390. aastad 1400. aastad 1410. aastad 1420. aastad 1430. aastad - 1440. aastad - 1450. aastad 1460. aastad 1470. aastad 1480. aastad 1490. aastad Aastad: 1441 1442 1443 1444 1445 - 1446 - 1447 1448 1449 1450 1451 ... ... ... ...
Klingenthal

Klingenthal on linn Saksamaal Saksimaa liidumaal Vogtlandi kreisis. Linn asub Tšehhi piiri ääres, Plauenist 29 kilomeetrit kagus ja Karlovy Varyst 33 kilomeetrit loodes. Klingenthalis asub suusahüppemägi Vogtland Arena. Linnas elas 2009. aasta lõpus 8432 inimest. Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019. Register of German municipalities (2022), vaadatud 7.10.2023. Klingenthali koduleht Klingenthali talispordikeskus Klingenthali muusika ja talispordi muuseum
PÖFFi elutööpreemia

PÖFFi elutööpreemia on auhind, mida antakse Tallinna Pimedate Ööde filmifestivalil alates 2004. aastast. 2004 Kaljo Kiisk 2005 Elbert Tuganov 2006 Aki Kaurismäki 2007 Heino Pars 2008 Max von Sydow 2009 Jaan Ruus 2010 Vesa-Matti Loiri 2011 Rein Raamat, Rein Maran, Fridrik Thor Fridriksson, Aleksander Sokurov 2012 Theódoros Angelópoulos (postuumselt) 2013 István Szabó 2014 Maja Komorowska 2015 Arvo Pärt ja Veljo Tormis 2016 Ita Ever 2017 Tõnu Kark ja Jörn Donner 2018 Liv Ullmann, Ivars Seleckis ja Mark Soosaar 2019 Andrei Kontšalovski, Enn Säde 2020 Margarethe von Trotta, Alar Kivilo 2021 Elle Kull, Carlos Saura 2022 Peeter Urbla 2023 Rein Rannap "Tänavuse PÖFFi elutööpreemia laureaat on soome elukunstnik Vesa-Matti Loiri". finlandabroad.fi. 26. november 2010. Vaadatud 28. veebruaril 2024. "Arvo Pärt ja Veljo Tormis pälvisid PÖFFi elutööpreemia". arvopart.ee. 16. november 2015. Vaadatud 28. veebruaril 2024. "PÖFFi elutööpreemia pälvib produtsent ja režissöör Peeter Urbla". Err.ee. 18. november 2022. Vaadatud 28. veebruaril 2024. "PÖFF esimese elutööpreemia sai helilooja Rein Rannap". Err.ee. 4. november 2023. Vaadatud 28. veebruaril 2024.
Pirkko Saisio

Pirkko Helena Saisio (sündinud 16. aprillil 1949 Helsingis) on soome kirjanik, näitleja ja režissöör. Ta on kasutanud ka pseudonüüme Jukka Larsson ja Eva Wein. Saisio on palju kirjutanud homoseksuaalsetest suhetest. Saisio lõpetas aastal 1975 Soome Teatrikooli. Ta oli aastatel 1997–2001 Soome Teatrikõrgkooli dramaturgiaprofessor. Saisio elab koos režissöör Pirjo Honkasaloga. Saisiol on üks tütar, näitleja Elsa Saisio. Eesti keeles on ilmunud tema romaanid "Kaini tütar" (SA Kultuurileht, 2018) ja "Passioon" (Varrak, 2024). 2003 – Finlandia kirjandusauhind 2007 – Pro Finlandia teenetemärk 2016 – Aleksis Kivi auhind Pirkko Saisio IMDb-s
1447

Sajandid: 14. sajand – 15. sajand – 16. sajand Aastakümned: 1390. aastad 1400. aastad 1410. aastad 1420. aastad 1430. aastad – 1440. aastad – 1450. aastad 1460. aastad 1470. aastad 1480. aastad 1490. aastad Aastad: 1442 1443 1444 1445 1446 – 1447 – 1448 1449 1450 1451 1452 1447. aasta (MCDXLVII) oli 15. sajandi 47. aasta. 6. märts – Tomaso Parentucellist sai paavst Nicolaus V. 3. detsember – Bayezid II, Türgi sultan Francesco Bianchi Ferrara, Itaalia maalikunstnik 23. veebruar – Eugenius IV, paavst 5. august – John Holland, teine Exeteri hertsog, inglise aadlik ja sõjaväelane 13. august – Filippo Maria Visconti, Milano hertsog Vlad Dracul, Valahhia vürst
Morgan Freeman

Morgan Porterfield Freeman, Jr. (sündinud 1. juunil 1937 Tennessees Memphises) on USA filminäitleja. Freeman on tuntud oma mõjuvõimsate esinemiste poolest nii filmides kui ka televisioonis. Pärast lühikest aega Ameerika Õhujõududes töötamist kolis Freeman Los Angelesse, et jätkata näitleja karjääri. Ta tegi oma filmidebüüdi 1964. aastal filmis "The Pawnbroker" ning jätkas oma karjääri televisiooni- ja filmirollidega. Freemani tõeline karjäär algas aga 1980. aastatel, kui ta mängis mitmetes olulistes filmides, sealhulgas "Brubaker", "Silmapaar" ("Eyewitness"), "Tänavatark" ("Street Smart") ja "Toetuge minu peale" ("Lean on Me"). Freeman on mänginud paljudes kassahittides, sealhulgas "Robin Hood: Varaste prints" ("Robin Hood: Prince of Thieves"), "Bruce kõikvõimas" ("Kõikvõimas Bruce"), "Miljoni dollari tüdruk" ("Million Dollar Baby") ja "Pimeduse rüütel" ("The Dark Knight"). Lisaks näitlemisele on Freeman ka hinnatud häälnäitleja. Ta on võitnud mitmeid auhindu, sealhulgas Oscari, Kuldgloobuse, SAG-i ja BAFTA-auhinna. Freeman on nii Oscari kui ka Kuldgloobuse kandidaadiks nimetatud 5 korda ja kummagi on ta saanud ühel korral. 1987 nimetati ta Oscari ja Kuldgloobuse kandidaadiks meeskõrvalosatäitja kategoorias rolli eest filmis "Street Smart". 1989 nimetati ta Oscari kandidaadiks meesnäitleja kategoorias ja Kuldgloobuse kandidaadiks muusikali- või komöödianäitleja kategoorias rolli eest filmis "Sõidutades miss Daisyt". Ta võitis Kuldgloobuse. 1994 nimetati ta Oscari kandidaadiks meesnäitleja kategoorias ja Kuldgloobuse kandidaadiks draamanäitleja kategoorias rolli eest filmis "Shawshanki lunastus". 1995 nimetati ta ulmefilmide auhinna Saturn kandidaadiks meesnäitleja kategoorias rolli eest filmis "Seitse". 2004 nimetati ta Oscari ja Kuldgloobuse kandidaadiks meeskõrvalosatäitja kategoorias rolli eest filmis "Miljoni dollari tüdruk". Ta võitis Oscari. 2009 nimetati ta Oscari kandidaadiks meesnäitleja kategoorias ja Kuldgloobuse kandidaadiks meesdraamanäitleja kategoorias rolli eest filmis "Alistamatu". 2015 – National Medal of Arts  Morgan Freeman – pildid, videod ja helifailid Wikimedia Commonsis Morgan Freeman andmekogus IMDb (inglise)
Concepción (täpsustus)

Concepción on nimi, mis võib olla: Concepción, naisenimi Ameerika maailmajaos: Ameerika Ühendriikides Concepcíon (California) Nuestra Senora de la Purisima Concepcion de Acuna (Texas) Argentinas: Concepción del Uruguay Concepción de la Sierra Concepción (Corrientes) Concepción del Bermejo Concepción de Buena Esperanza Concepción (Tucumán) Boliivias: Concepción (Santa Cruz) Concepcióni järv Guatemalas: Concepción Chiquirichapa Concepción Huista Concepción Las Minas Concepción Tutuapa Concepción (Sololá) Colombias: Concepción (Antioquia) Concepción (Santander) Mehhikos: Concepción (Campeche) Concepción (Tabasco) Paraguays: Concepción (Paraguay) Peruus: Concepcióni provints Concepcióni rajoon (Junín) Concepción (Junín) Concepcióni rajoon (Ayacucho) Concepción (Ayacucho) Tšiilis: Concepción Venezuelas: Concepción (Zulia) Okeaanias: Filipiinidel Concepcion (Iloilo) Concepcion (Misamis Occidental) Concepcion (Romblon) Concepcion (Tarlac) Concepcióni vulkaan Nicaraguas La Concepcióni-nimelised paigad on La Concepción (Mehhiko), Mehhikos La Concepción (Nicaragua), Nicaraguas La Concepción (Panama), Panamas La Concepción (Peruu), Peruus La Concepción (Venezuela) Venezuelas.
1448

1448. aasta Sajandid: 14. sajand - 15. sajand - 16. sajand Aastakümned: 1390. aastad 1400. aastad 1410. aastad 1420. aastad 1430. aastad - 1440. aastad - 1450. aastad 1460. aastad 1470. aastad 1480. aastad 1490. aastad Aastad: 1443 1444 1445 1446 1447 - 1448 - 1449 1450 1451 1452 1453 ... ... ... 5. aprill – Henning Scharpenberg, Riia peapiiskop aastatel 1424–1448 ...